ᱥᱟᱨᱚᱱ ᱦᱚᱱᱚᱛ

ᱥᱟᱨᱚᱱ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱰᱮᱱᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱪᱷᱟᱯᱨᱟ ᱠᱟᱱᱟ ᱾ ᱜᱟᱝ ᱱᱟᱹᱭ, ᱜᱚᱱᱰᱚᱠ ᱟᱨ ᱜᱷᱟᱜᱽᱨᱟ ᱱᱟᱹᱭ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱ ᱱᱚᱣᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱢᱟᱹᱱᱢᱤ ᱵᱚᱥᱠᱚᱫ ᱟᱛᱟᱱ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱢᱟᱨᱮ ᱛᱟᱞᱢᱟ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱯᱩᱨᱟᱹ ᱦᱚᱱᱚᱛ ᱢᱤᱫ ᱥᱚᱢᱟᱱ ᱟᱨ ᱪᱟᱥᱵᱟᱥ ᱜᱟᱱᱚᱜ ᱚᱛ ᱠᱟᱱᱟ ᱾ ᱵᱷᱚᱡᱽᱯᱩᱨᱤ ᱯᱟᱹᱨᱥᱤ ᱴᱚᱴᱷᱟ ᱨᱮᱭᱟᱜ ᱥᱟᱢᱟᱝ ᱥᱤᱢᱟᱹ ᱨᱮ ᱢᱮᱱᱟᱜ ᱱᱚᱣᱟ ᱦᱚᱱᱚᱛ ᱥᱳᱱᱯᱩᱨ ᱩᱫᱮᱞᱟ, ᱪᱤᱨᱟᱸᱫᱽ archaeological site ᱟᱨ ᱨᱟᱡᱽᱟᱹᱨᱤ ᱪᱤᱨᱜᱟᱹᱞ ᱞᱟᱹᱜᱤᱫ ᱛᱮ ᱱᱟᱯᱟᱭ ᱧᱩᱛᱩᱢ ᱢᱮᱱᱟᱜᱼᱟ ᱾ 

 ᱪᱷᱟᱹᱴᱭᱟᱹᱨ 
ᱯᱟᱹᱦᱤᱞ ᱫᱚ ᱥᱟᱨᱚᱱ ᱚᱛ ᱡᱟᱭᱜᱟ ᱫᱚ ᱵᱤᱨ ᱨᱮᱭᱟᱜ ᱚᱥᱤᱢᱟᱹᱛ ᱯᱟᱥᱱᱟᱣ ᱟᱨ ᱚᱸᱰᱮ ᱠᱚ ᱛᱟᱦᱮᱸᱱ ᱡᱤᱞ ᱡᱟᱱᱣᱟ ᱠᱷᱟᱹᱛᱤᱨ ᱫᱚᱲᱦᱚᱱ ᱛᱟᱦᱮᱸ ᱠᱟᱱᱟ ᱾ ᱡᱤᱞ (ᱥᱟᱨᱚᱸᱝ) ᱟᱨ ᱵᱤᱨ (ᱚᱨᱚᱬᱭᱚ) ᱠᱷᱟᱹᱛᱤᱨ ᱱᱚᱣᱟ ᱫᱚ ᱥᱟᱨᱚᱝ ᱵᱤᱨ ᱠᱚ ᱢᱮᱛᱟᱦᱟᱫ-ᱟ ᱡᱟᱦᱟᱸ ᱫᱚ ᱚᱠᱛᱚ ᱥᱟᱶᱛᱮ ᱵᱚᱫᱚᱞ ᱠᱟᱛᱮ ᱥᱟᱨᱚᱱ ᱦᱩᱭ ᱟᱠᱟᱱᱟ ᱾ ᱵᱽᱨᱤᱴᱤᱥ ᱨᱤᱱᱤᱡ ᱜᱟᱹᱠᱷᱳᱲ ᱡᱮᱱᱮᱨᱟᱞ ᱠᱚᱱᱤᱝᱜᱷᱚᱢ ᱫᱚ ᱱᱚᱣᱟ ᱢᱮᱱ ᱠᱟᱛᱮᱭ ᱞᱟᱹᱭ ᱥᱚᱫᱚᱨ ᱟᱠᱟᱫ-ᱟ ᱫᱚ ᱢᱚᱣᱨᱭᱚ ᱥᱚᱢᱨᱟᱴ ᱚᱥᱳᱠ ᱟᱜ ᱱᱟᱝ ᱨᱮ ᱱᱚᱰᱮ ᱞᱟᱜᱟᱣ ᱞᱮᱱ ᱫᱷᱚᱢ ᱠᱷᱩᱱᱴᱤ 'ᱥᱚᱨᱚᱬ' ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱥᱟᱨᱚᱱ ᱠᱚ ᱢᱮᱱ ᱤᱫᱤ ᱠᱮᱫ-ᱟ ᱟᱨ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱧᱩᱛᱩᱢ ᱵᱮᱱᱟᱣ ᱮᱱᱟ ᱾ ᱥᱟᱨᱚᱱ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱪᱷᱚᱯᱨᱟ ᱟᱹᱰᱤ ᱜᱮ ᱩᱨᱩᱢᱟᱱ ᱛᱟᱦᱮᱸ ᱟᱠᱟᱱᱟ ᱟᱨ ᱟᱹᱰᱤ ᱵᱮᱲᱟᱨᱮ ᱱᱚᱣᱟ ᱫᱚ ᱪᱷᱚᱯᱨᱟ ᱦᱚᱱᱚᱛ ᱦᱚᱸᱠᱚ ᱢᱮᱱᱟᱜ-ᱟ ᱾ 

 ᱱᱟᱜᱟᱢ 
ᱡᱤᱨᱟᱸᱫᱽ ᱪᱷᱚᱯᱨᱟ ᱠᱷᱚᱱ ᱫᱚ ᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱥᱟᱨᱚᱱ ᱦᱚᱱᱚᱛ ᱨᱮᱭᱟᱜ ᱫᱚ ᱡᱚᱛᱚ ᱠᱷᱚᱱ ᱢᱟᱨᱮ  ᱯᱟᱹᱦᱤᱞ ᱨᱮᱭᱟᱜ ᱡᱟᱭᱜᱟ ᱠᱟᱱᱟ ᱾ ᱢᱟᱦᱟᱡᱚᱱ ᱠᱚᱣᱟᱜ ᱚᱠᱛᱚ ᱨᱮ ᱥᱟᱨᱚᱱ ᱨᱮᱭᱟᱜ ᱫᱚ ᱚᱛ ᱦᱟᱥᱟ ᱫᱚ ᱠᱳᱥᱚᱞ ᱨᱮᱭᱟᱜ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾ ᱠᱳᱥᱚᱞ ᱯᱚᱱᱚᱛ ᱨᱮᱭᱟᱜ ᱩᱛᱚᱨ ᱨᱮᱫᱚ ᱱᱮᱯᱟᱞ, ᱫᱩᱠᱷᱤᱱ ᱨᱮᱫᱚ ᱥᱚᱨᱯᱤᱠᱟ ᱱᱟᱹᱭ, ᱯᱩᱨᱩᱵᱽ ᱨᱮᱫᱚ ᱜᱚᱸᱰᱚᱠ ᱱᱟᱹᱭ, ᱟᱨ ᱯᱩᱪᱷᱤᱢ ᱨᱮᱫᱚ ᱯᱟᱧᱪᱟᱞ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱛᱮᱦᱮᱧᱟᱜ ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱯᱷᱮᱭᱡᱟᱵᱟᱫᱽ, ᱜᱳᱸᱰᱟ, ᱵᱚᱥᱛᱤ, ᱜᱳᱨᱚᱠᱷᱯᱩᱨ, ᱫᱮᱵᱽᱨᱤᱭᱟ ᱦᱚᱱᱚᱛ ᱠᱚ ᱥᱟᱶᱛᱮ ᱵᱤᱦᱟᱨ ᱨᱮᱭᱟᱜ ᱥᱟᱨᱚᱱ ᱴᱚᱴᱷᱟ ᱦᱤᱡᱩᱜ-ᱟ ᱾ ᱤᱨᱟᱹᱞ ᱟᱱᱟᱜ ᱥᱚᱫᱤ ᱨᱮ ᱱᱚᱰᱮ ᱫᱚ ᱯᱟᱞ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱫᱤᱜᱷᱵᱟᱨᱟ ᱥᱩᱨ ᱫᱩᱵᱚᱞᱤ ᱠᱷᱚᱱ ᱢᱚᱦᱮᱱᱫᱽᱨᱚ ᱯᱟᱞ ᱫᱮᱵᱽ ᱟᱜ ᱚᱠᱛᱚ ᱘᱙᱘ AD ᱨᱮ ᱥᱟᱯᱲᱟᱣ ᱞᱮᱱ ᱛᱟᱢᱨᱚᱯᱷᱚᱞᱚᱠ ᱧᱟᱢ ᱟᱠᱟᱱᱟ ᱾  ᱥᱟᱨᱚᱱ ᱨᱮᱭᱟᱜ ᱱᱟᱜᱟᱢ 

ᱥᱮᱯᱴᱮᱢᱵᱚᱨ ᱒᱐᱑᱖ ᱨᱮ ᱥᱟᱨᱚᱱ ᱥᱤᱨᱡᱚᱱ ᱜᱮᱡᱮᱴᱤᱭᱚᱨ ᱨᱮᱭᱟᱜ ᱩᱪᱷᱟᱹᱱ ᱦᱩᱭ ᱮᱱᱟ ᱾  ᱱᱚᱣᱟ ᱜᱮᱡᱮᱴᱤᱭᱚᱨ ᱨᱮ ᱢᱟᱢᱩᱞᱤ ᱩᱯᱨᱩᱢ, ᱱᱟᱜᱟᱢ ᱩᱯᱨᱩᱢ ᱥᱟᱶ ᱥᱟᱶᱛᱮ ᱑᱘ ᱡᱚᱠᱷᱮᱡ ᱟᱨ ᱒᱒᱒ ᱥᱟᱦᱴᱟ ᱨᱮᱭᱟᱜ ᱢᱮᱱᱟᱜ-ᱟ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 Official website
Saran Information Portal


ᱛᱷᱚᱠ:ᱥᱟᱨᱚᱱ ᱠᱷᱚᱸᱰ
ᱛᱷᱚᱠ:1976 establishments in Bihar
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ